KL Gangster: Underworld

***KL Gangster: Underworld*** ialah sebuah drama aksi Malaysia 2018 arahan bersama oleh Faisal Ishak dan Kroll Azry. Siri ini diterbitkan oleh Skop Productions dan merupakan rendisi daripada filem *[[KL Gangster]]* (2011) arahan Syamsul Yusof dan memulakan tayangan perdana di laman sesawang iflix secara percuma dari 16 Ogos 2018 hingga 20 September 2018.

## Sinopsis
### Musim 1 (2018)
*KL Gangster Underworld* bermula selepas insiden *[[KL Gangster]]* (lakonan Aaron Aziz dan Adi Putra), semasa kongsi-kongsi gelap di Kuala Lumpur kehilangan nakhoda akibat dibunuh atau dipenjara selepas ditangkap pihak berkuasa. Masing-masing bersaing dan berbunuhan bagi merebut takhta kosong yang ditinggalkan. Pertumpahan darah, pembelotan dan sabotaj bermaharajalela sepanjang tempoh darurat ini.

Di tengah kekalutan ini, terdapat seorang ahli kongsi iaitu Shah yang ingin mengundur diri dan memulakan kehidupan baru sebagai insan biasa, namun dihalangi oleh rintangan dan aral yang melintang sehingga memaksa dia kembali bergiat dalam aktiviti haram ini. Tak tersangka, pengembalian dia ke arena kongsi gelap ini mencetus satu revolusi baru kepada dinasti kongsi gelap di Kuala Lumpur.

### Musim 2 (2020–2021)
Setahun selepas kematian ayah Zan, Shah memimpin keluarga Kampung Baru. Madam Wong masih merasakan KL masih belum bebas dari ancaman yang belum diketahui dari siapa. KL dikejutkan dengan siri letupan bom. Shameen mula menyiasat dan mendapati ia ada kaitan dengan mastermind dari luar yang mahu melumpuhkan semua keluarga KL Underworld. Sementara Elina juga berperang dengan diri sendiri samada mahu membawa anak perempuannya keluar dari KL atau bertahan seperti yang diinginkan Shah. Shah dan sekutunya berdepan dengan ancaman luar dan kedatangan seseorang yang sepatutnya sudah mati.

## Pelakon
### Pelakon utama
* Beto Kusyairy sebagai Shah (musim 1-2)
* Ezzaty Abdullah sebagai Elina (musim 1-2)
* Nabila Huda sebagai Shameen (musim 1-2)
* Azhan Rani sebagai Tauke (musim 1-2)
* Zahiril Adzim sebagai Adi (musim 1-2)
* Amerul Affendi sebagai Belut (musim 1-2)
* Dynas Mokhtar sebagai Madam Wong (musim 1-2)
* Hasnul Rahmat sebagai Zan (musim 1)
* Namron sebagai Mat Nor (musim 2)
* Sharifah Sakinah sebagai Liyana (musim 2)

### Pelakon pembantu
* Daniella Sya sebagai Sherrina (musim 1-2)
* Jasmine Suraya Chin sebagai Mimi (musim 1-2)
* Fezrul Khan sebagai Damak (musim 1)
* A. Galak sebagai Pak Aji (musim 1)
* Fikhree Bakar sebagai Jerung (musim 1)
* Fadlan Hazim sebagai Jihan (musim 1)
* Shera Aiyob sebagai Suraya (musim 1)
* Rahim Omar sebagai Agus (musim 1)
* Shaharuddin Thamby sebagai Dato' Jamal (musim 1)
* Jay Iswazir sebagai Jalil (musim 1)
* Aloy Paradoks sebagai Wan Chai (musim 2)
* Azri Sabri sebagai Lan Smart (musim 2)
* Amir Nafis sebagai Bad (musim 2)
* Jasmine Kaar sebagai Suri (musim 2)
* Keith Foo sebagai Tony M (musim 2)
* Halim Radzi sebagai Johan (musim 2)
* Majed Salleh sebagai Datuk Ruzaini (musim 2)
* Silfeny Osman sebagai Dila (musim 2)
* Zamarul Hisham sebagai Raja Utara (musim 2)
* Ruzana Ibrahim sebagai Betty Agogo (musim 2)

## Penerbitan
Siri ini diumumkan pada Disember 2017, dan dijangka bakal diterbitkan untuk siaran di rangkaian perkhidmatan video atas permintaan, iflix. Syafiq Yusof dan Faisal Ishak menggalas tugas sebagai pengarah. Menurut Syafiq yang berkhidmat sebagai penerbit: "Bukan senang untuk ayah saya mempercayai orang luar daripada keluarganya untuk mengarah drama atau filem Skop Production tetapi saya berjaya yakinkan beliau Faisal Ishak dapat mengarah siri ini dengan lebih baik".

## Kesinambungan
Sedutan filem prekuel kepada *KL Gangster: Underworld* iaitu *[[Rise to Power: KLGU]]* telah pun dimuat naik ke semua media sosial iflix untuk tontonan umum. Pembikinan musim kedua *KL Gangster: Underworld* juga sedang di jalankan dan dijangka bakal ditayangkan di iflix awal 2020. 

## Lihat juga
* *[[KL Gangster (siri filem)|KL Gangster]]*
**[[KL Gangster 2]]*
**[[Abang Long Fadil]]*

## Rujukan

## Pautan luar
*